

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr.81.953 din 15.11.2021

**REFERAT DE APROBARE**

privind aprobarea încheierii unui acord de colaborare între Municipiul Târgu Mureș şi Asociația Parapács Egyesület, în vederea organizării evenimentului de interes public local

,, Târgul de Crăciun 2021 ”

Asociația Parapács Egyesület , prin adresele nr.75.795/22.10.2021 și nr. 81.948/15.11.2021 şi-a exprimat dorinţa de a organiza, în parteneriat cu Municipiul Târgu Mureş, evenimentul de interes public municipal ,, Târgul de Crăciun 2021 ”,, în perioada 28 noiembrie – 28 decembrie 2021.

 Pentru acest eveniment a fost aprobată , la rectificarea bugetară, suma de 169.800 lei (HCL. 364//2021).

 Manifestarea se va desfășura în Piața Teatrului , Bulevardul Cetății, Cetate, Ceasul cu flori.

 La ceasul cu flori se va amplasa o coroană de Advent ( Asociația va amplasa cadrul metalic necesar) iar în Piața Teatrului se va amplasa bradul de Crăciun al orașului ( asigurat de către Primărie), căsuțe de lemn pentru Târgul de artizanat tradițional (producători și artizani locali), un podium pentru formații a capella și coruri, precum și o bancă cu decorațiuni specifice pentru poze. Va fi și un ,,Moș,, cu care copiii pot vorbi și face poze. Băncile de pe Bulevardul Cetății vor fi șlefuite și vopsite de către voluntarii asociației. În Cetate se va pune accentul pe iluminare și pe elementele vizuale, vor fi amplasate ghirlande luminoase de la intrarea dinspre B-dul Cetății pâna la Casa Căsătoriilor și va fi amenajat un colț foto.

 Se solicită în cadrul parteneriatului acces în Piața Teatrului pentru montarea și demontarea căsuțelor, recipient pentru gunoi și transportul gunoiului din Cetate și Piața Teatrului, acces la rețeaua electrică în Piața Teatrului și în Cetate (inclusiv costul curentului electric) și acces la rețeaua de apă din Piața Teatrului.

Municipiul Târgu Mureş, prin Primarul Municipiului Târgu Mureş, va încheia un acord de colaborare cu Asociația Parapács Egyesület în vederea organizării în parteneriat a acestui eveniment de interes public municipal.

Acordul de colaborare va cuprinde drepturile şi obligaţiile ambelor părţi, precum şi obligaţia municipalităţii de a contribui financiar la organizarea acestui eveniment, conform unui centralizator de cheltuieli ( buget detaliat­).

În conformitate cu prevederile OUG nr. 57/2019 privind Codul administrativ cu modificările și completările ulterioare, art. 129 :

* alin. (2) lit. „d” - ,, Consiliul local exercită următoarele categorii de atribuţii:….. d) atribuţii privind gestionarea serviciilor de interes local,,

 - alin. (7) lit. ,,d,, : ,, În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:… d) cultura; ,, ;

Evenimentul umând a se desfășura în perioada 28 noiembrie - 28 decembrie 2021, pentru a putea fi organizat este necesară aprobarea Proiectului de hotărâre în regim de urgență.

 Având în vedere cele menționate mai sus, propunem spre aprobare Consiliului local, în regim de urgență proiectul de hotărâre privind încheierea unui acord de colaborare între Municipiul Târgu Mureș şi Asociația Parapács Egyesület, în vederea organizării evenimentului de interes public local ,, Târgul de Crăciun 2021 ”, conform acordului de colaborare prezentat în anexă.

**Direcor executiv**

**Korpadi Gyorgy**

 **Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil al Direcţiei economice**

 **Director Economic**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 Întocmit/scris: Marina Ciugudean

 Șef Serviciu

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 Proiect

  **(nu produce efecte juridice) \***

 **Iniţiator**

 **Primar,**

 **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind aprobarea încheierii unui acord de colaborare între Municipiul Târgu Mureș şi Asociația Parapács Egyesület ,în vederea organizării evenimentului de interes public local

,, Târgul de Crăciun 2021 ”

 *Consiliul local municipal Târgu Mureş, întrunit în şedinţă ordinară de lucru,*

 **Având în vedere**:

1. Referatul de aprobare nr.81.953 din15.11.2021, inițiat de Primar prin Direcția Activităţi Social-Culturale, Patrimoniale şi Comerciale privind aprobarea încheierii unui acord de colaborare între Municipiul Târgu Mureș şi Asociația Parapács Egyesület, în vederea organizării evenimentului de interes public local,, Târgul de Crăciun 2021 ” .
2. Avizul favorabil al Direcţiei economice
3. Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală
4. Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile:**

* Hotărârea Consiliului local municipal Târgu Mureş nr. 364/.2021 privind rectificarea bugetului Unităţii Administrativ Teritoriale - Municipiul Târgu Mureş pe anul 2021;
* Legea nr. 273/2006 privind finanţele publice locale, cu modificările şi completările ulterioare;

În temeiul prevederilor art.129 alin. (1), alin. (2) lit. “d” , alin. (7) lit. ,,d”, art. 196 alin. (1) din lit. “a” şi ale art. 243 alin.(1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobă încheierea unui acord de colaborare între Municipiul Târgu Mureș şi Asociația Parapács Egyesület în vederea organizării evenimentului de interes public local, ,, Târgul de Crăciun 2021 ”, conform Acordului de Colaborare cuprins în anexa, care face parte integrantă din prezenta hotărâre.

**Art.2** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

 **Art.3** În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.4** Prezenta hotărâre se comunică:

* Direcței ActivităţiSocial-Culturale Patrimoniale şi Comerciale.
* Direcției Economice.
* Asociației Parapács Egyesület.

**Viză de legalitate,**

 **Secretar general al Municipiului Târgu Mureș,**

**Bâta Anca Voichița**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.